માનવમિત્ર, અમદાવાદ : ઊંઝાનાં દલિત આગેવાન દ્વારા પાટણમાં આત્મવિલોપન કરી લેતા દલિત સમજમાં ભારે રોષ ફાટી નીકળ્યો હતો જેનો પડઘો સમગ્ર ગુજરાતમાં પડ્યો હતો. આ આત્મવિલોપનનાં પગલે જીગ્નેશ મેવાણીએ અમદાવાદ બંધનું એલાન આપ્યું હતું. આ મુદ્દે ૧૮ ફેબ્રુઆરીનાં રોજ ગૃહમંત્રી પ્રદીપસિંહ જાડેજાનાં વિધાનસભા વિસ્તારના દલિત આગેવાન યશ મકવાણા તેમજ સાથીઓ બંધના પગલે શાંતિપૂર્ણ વિરોધ કરવા નીકળ્યા હતા ત્યારે દમનનો ભોગ બનેલા યુવાન અને RDAM ના કાર્યકર યશ મકવાણા (ઉમર-૨૨)ના એન.એચ.આર.સી ને કરેલ અરજીમાં આક્ષેપો કરેલા કે ભાનુભાઈ વણકરના આત્મવિલોપન ના પગલે બંધના આંદોલન દરમિયાન પોલીસ દ્વારા નિર્દયતા પૂર્વક માર મારવામાં આવ્યો હતો.